ที่ปลายองคชาตผมมันมีสุ่มเหมือนสิว 2 ที่ครับ ไม่ใช่ตุ่มที่เป็นเหมือนหูดและเริมครับ ส่วนตัวไม่เคยมีเพศสัมพันธ์ จะรักษายังไงครับ
สวัสดีค่ะ อาการมีตุ่มเหมือนสิวที่ปลายองคชาติ อาจะเกิดมาจาก รูขุมขนอักเสบ จะเจ็บได้เล็กน้อย ถ้าเป็นใหญ่มากหรือมีการติดเชื้อแบคทีเรียไปด้วยแล้ว อาจมีตุ่มหนอง หรือเป็นผื่นผิวหนังอักเสบจากการแพ้หรือการสัมผัส มักมีอาการคันร่วมด้วย และมีประวัติสัมผัสสบู่หรือน้ำหอม ถ้าไม่เคยมีเพศสัมพันธ์ก็อาจนึกถึงกลุ่มเริม หูดหงอนไก่ หูดข้าวสุก แผลริมอ่อน แผลซิฟิลิซได้น้อยลงซึ่งการจะให้ได้การวินิจฉัยที่แน่ชัด จำเป็นต้องได้รับการตรวจร่างกายจริง หรือนำตัวอย่างหนองจากในตุ่มไปตรวจหาเชื้อร่วมด้วยในเบื้องต้น ไม่ไปแกะเกาที่ตุ่ม งดการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ และถ้ายังมีตุ่มหนองที่เป็นเรื้อรัง ตุ่มใหญ่ขึ้น ลุกลาม เจ็บมาก ควรไปพบแพทย์